CELEX: 42010X0513(04)
Language: hr
Date: 2010-05-13 00:00:00
Title: Pravilnik br. 73 Gospodarske komisije Ujedinjenih naroda za Europu (UNECE) – Jedinstvene odredbe o homologaciji teretnih vozila, prikolica i poluprikolica s obzirom na njihovu bočnu zaštitu

11/Sv. 83
            
            
               HR
            
            
               Službeni list Europske unije
            
            
               165
            
         42010X0513(04)
   
               L 120/49
            
            
               SLUŽBENI LIST EUROPSKE UNIJE
            
         Samo izvorni tekstovi UNECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UNECE dokumenta TRANS/WP.29/343, koji je dostupan na internetskoj stranici: http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 73 Gospodarske komisije Ujedinjenih naroda za Europu (UNECE) – Jedinstvene odredbe o homologaciji teretnih vozila, prikolica i poluprikolica s obzirom na njihovu bočnu zaštitu
   Obuhvaća sav važeći tekst do:
   dopune 1. izvorne verzije Pravilnika – dan stupanja na snagu: 10. studenoga 2007.
   SADRŽAJ
   PRAVILNIK
   
               1.
            
            Područje primjene
         
               2.
            
            Svrha
         
               3.
            
            Definicije
         
               4.
            
            Zahtjev za homologaciju
         
               5.
            
            Homologacija
         
               6.
            
            Zahtjevi
         
               7.
            
            Tehnički zahtjevi za naprave za bočnu zaštitu
         
               8.
            
            Odstupanja
         
               9.
            
            Preinaka tipa vozila i proširenje homologacije
         
               10.
            
            Sukladnost proizvodnje
         
               11.
            
            Kazne za nesukladnost proizvodnje
         
               12.
            
            Potpuno obustavljena proizvodnja
         
               13.
            
            Imena i adrese tehničkih služba odgovornih za provedbu homologacijskih ispitivanja, kao i nadležnih administrativnih tijela
         PRILOZI
   
               Prilog 1. —
            
            Izjava koja se odnosi na odobrenje ili proširenje ili odbijanje ili povlačenje homologacije ili na potpuni prestanak proizvodnje tipa vozila s obzirom na njegovu bočnu zaštitu u skladu s Pravilnikom br. 73
         
               Prilog 2. —
            
            Primjeri homologacijskih oznaka
         1.   PODRUČJE PRIMJENE
   Ovaj se Pravilnik primjenjuje na bočnu zaštitu potpunih vozila kategorija N2, N3, O3 i O4
       (1) s obzirom na bočnu zaštitu. Ne primjenjuje se na:
   
               (a)
            
            
               traktore za poluprikolice;
            
         
               (b)
            
            
               vozila konstruirana i izrađena za posebne namjene na kojima nije moguće, iz praktičnih razloga, pričvrstiti takvu bočnu zaštitu.
            
         2.   SVRHA
   Vozila obuhvaćena ovim Pravilnikom konstruirana su i/ili opremljena tako da pruže učinkovitu zaštitu nezaštićenim sudionicima u prometu od opasnosti podlijetanja pod strane vozila i podvlačenja pod kotače (2).
   3.   DEFINICIJE
   
               3.1.
            
            
               Za potrebe ovog Pravilnika:
               
                           3.1.1.
                        
                        
                           „homologacija vozila” znači homologacija tipa potpunog vozila s obzirom na njegovu bočnu zaštitu;
                        
                     
                           3.1.2.
                        
                        
                           „tip vozila” znači kategorija vozila koja se bitno ne razlikuju u elementima poput širine stražnje osovine, cjelokupne širine, dimenzija, oblika i materijala čitave strane vozila (uključujući kabinu ako je ugrađena) te značajki ovjesa ako utječu na zahtjeve navedene u stavku 7. ovog Pravilnika;
                        
                     
                           3.1.3.
                        
                        
                           „najveća masa” znači masa koju je proizvođač vozila naveo kao tehnički dopuštenu (ova masa može biti veća od „najveće dopuštene mase” koju odredi nacionalno administrativno tijelo);
                        
                     
                           3.1.4.
                        
                        
                           „neopterećena masa” znači težina vozila u vožnji, bez putnika i tereta, ali opremljenoga gorivom, rashladnim sredstvom, alatom i rezervnim kotačem, ako ih proizvođač vozila dostavi kao standardnu opremu;
                        
                     
                           3.1.5.
                        
                        
                           „nezaštićeni sudionici u prometu” znači pješaci, biciklisti ili motociklisti koji koriste cestu tako da su skloni podlijetanju pod strane vozila i podvlačenju pod kotače.
                        
                     
         4.   ZAHTJEV ZA HOMOLOGACIJU
   
               4.1.
            
            
               Zahtjev za homologaciju tipa vozila s obzirom na njegovu bočnu zaštitu podnosi proizvođač vozila ili njegov propisno ovlašteni zastupnik.
            
         
               4.2.
            
            
               Zahtjevu se prilažu dolje navedeni dokumenti u tri primjerka, uz navođenje sljedećih pojedinosti:
               
                           4.2.1.
                        
                        
                           detaljni opis tipa vozila s obzirom na njegovu strukturu, dimenzije, linije i sastavni materijal ako se to zahtijeva za potrebe ovog Pravilnika;
                        
                     
                           4.2.2.
                        
                        
                           nacrti vozila s prikazom vozila u bočnom i stražnjem presjeku i konstrukcijskih detalja bočnih dijelova strukture;
                        
                     
                           4.2.3.
                        
                        
                           detaljan opis posebne naprave za bočnu zaštitu; njezine dimenzije, linije, sastavni materijal i položaj na vozilu.
                        
                     
         
               4.3.
            
            
               Vozilo predstavnik tipa koji će se homologirati podnosi se tehničkoj službi odgovornoj za provjeru tehničkih specifikacija.
               
                           4.3.1.
                        
                        
                           Vozilo koje ne sadržava sve sastavne dijelove svojstvene tipu može se prihvatiti na homologaciju pod uvjetom da se dokaže kako nedostatak izostavljenih sastavnih dijelova nema štetan učinak na rezultate homologacije u mjeri u kojoj se odnose na zahtjeve ovog Pravilnika.
                        
                     
                           4.3.2.
                        
                        
                           Na podnositelju zahtjeva za homologaciju leži odgovornost da dokaže da je prihvaćanje inačica navedenih u gornjem stavku 4.3.1. u skladu sa zahtjevima ovog Pravilnika.
                        
                     
                           4.3.3.
                        
                        
                           Nadležno tijelo provjerava postojanje zadovoljavajućih mjera osiguranja učinkovitog nadzora proizvodnje prije dodjele homologacije tipa.
                        
                     
         5.   HOMOLOGACIJA
   
               5.1.
            
            
               Ako vozilo za koje se traži homologacija sukladno ovom Pravilniku ispunjava zahtjeve iz niže navedenih stavaka 6. i 7., dodjeljuje se homologacija tog tipa vozila.
            
         
               5.2.
            
            
               Homologacijski se broj dodjeljuje za svaki homologirani tip. Njegove prve dvije znamenke (trenutačno 00 za ovaj Pravilnik u izvornom obliku) označavaju niz izmjena uvrštenih u najnovije glavne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti isti broj drugom tipu vozila.
            
         
               5.3.
            
            
               Izjava o dodjeljivanju, odbijanju ili proširenju homologacije za tip vozila sukladno ovom Pravilniku dostavlja se strankama Sporazuma koje primjenjuju ovaj Pravilnik putem obrasca koji odgovara primjerku iz Priloga 1. ovom Pravilniku.
            
         
               5.4.
            
            
               Na jasnom i lako pristupačnom mjestu naznačenom na obrascu za homologaciju, na svako se vozilo koje je sukladno tipu vozila homologiranom prema ovom Pravilniku pričvršćuje međunarodna homologacijska oznaka koja se sastoji od:
               
                           5.4.1.
                        
                        
                           kruga oko slova „E” iza kojega slijedi razlikovni broj zemlje koja je dodijelila homologaciju (3);
                        
                     
                           5.4.2.
                        
                        
                           broja ovog Pravilnika, iza kojega slijedi slovo „R”, povlaka i homologacijski broj desno od kruga propisanog u stavku 5.4.1.
                        
                     
         
               5.5.
            
            
               Ako vozilo odgovara tipu vozila homologiranom na temelju jednog ili više drugih pravilnika priloženih tom Sporazumu u zemlji koja je dodijelila homologaciju sukladno ovom Pravilniku, simbol propisan u stavku 5.4.1. nije potrebno ponavljati; u tom se slučaju broj pravilnika i homologacije te dodatni simboli svih pravilnika na temelju kojih je homologacija dodijeljena u zemlji koja je dodijelila homologaciju sukladno ovom Pravilniku navode u okomitim stupcima desno od simbola propisanog u stavku 5.4.1.
            
         
               5.6.
            
            
               Homologacijska je oznaka jasno čitljiva i neizbrisiva.
            
         
               5.7.
            
            
               Homologacijska se oznaka postavlja blizu ili na pločicu s podacima vozila koju je pričvrstio proizvođač.
            
         
               5.8.
            
            
               U Prilogu 2. ovom Pravilniku navode se primjeri postavljanja homologacijskih oznaka.
            
         6.   ZAHTJEVI
   6.1.   OPĆENITO
   
               6.1.1.
            
            
               Vozila kategorija N2, N3, O3 i O4 moraju biti konstruirana i opremljena tako da pružaju, po cijeloj svojoj duljini, učinkovitu zaštitu nezaštićenim sudionicima u prometu od opasnosti podlijetanja pod strane vozila i podvlačenja pod kotače. Ovaj će se zahtjev smatrati zadovoljenim:
               
                           6.1.1.1.
                        
                        
                           ako je vozilo opremljeno posebnom bočnom zaštitnom napravom (bočni štitnici) u skladu sa zahtjevima iz stavka 7.; ili
                        
                     
                           6.1.1.2.
                        
                        
                           ako je vozilo tako konstruirano i/ili opremljeno sa strane da se njegovi sastavni dijelovi, na osnovi njihovog oblika i značajki, mogu uključiti i/ili smatrati zamjenom za bočnu zaštitnu napravu. Smatra se da sastavni dijelovi čija združena funkcija ispunjava zahtjeve navedene u donjem stavku 7. čine bočnu zaštitnu napravu.
                        
                     
         6.2.   POLOŽAJ VOZILA TIJEKOM PROVJERA
   Prilikom provjere usklađenosti s tehničkim specifikacijama navedenima u donjem stavku 7., položaj vozila je sljedeći:
   
                
            
            
               vozilo je postavljeno na vodoravnoj ravnoj površini;
            
         
                
            
            
               upravljani kotači su točno u položaju prema naprijed;
            
         
                
            
            
               vozilo je neopterećeno;
            
         
                
            
            
               poluprikolice su postavljene na svoje oslonce u što je moguće vodoravnijem položaju.
            
         7.   TEHNIČKE SPECIFIKACIJE ZA BOČNE ZAŠTITNE NAPRAVE
   
               7.1.
            
            
               Bočna zaštitna naprava ne smije povećavati ukupnu širinu vozila, a glavni dio njezine vanjske površine ne smije biti uvučeniji za više od 120 mm od krajnje ravnine (najveće širine) vozila. Njezin prednji kraj kod nekih vozila može biti okrenut prema unutra u skladu sa stavcima 7.4.3. i 7.4.4. Njezin stražnji kraj ne smije biti uvučeniji za više od 30 mm od krajnjeg ruba stražnjih guma (isključujući bilo koje ispupčenje guma u blizini tla) u području od najmanje 250 mm duljine njezinog stražnjeg dijela.
            
         
               7.2.
            
            
               Vanjska površina naprave je glatka i, koliko je moguće, neprekinuta od prednjeg do stražnjeg kraja; susjedni se dijelovi, međutim, mogu preklapati pod uvjetom da je preklopljeni rub okrenut prema natrag ili prema dolje, ili može biti ostavljen razmak ne veći od 25 mm mjeren uzdužno, pod uvjetom da stražnji dio ne strši u odnosu na prednji dio; zaobljene glave vijaka ili zakovica mogu od površine stršiti ne više od 10 mm, a ostali dijelovi mogu stršiti isto toliko pod uvjetom da su glatki i slično zaobljeni; polumjer zaobljenosti svih vanjskih rubova i kutova nije manji od 2,5 mm.
            
         
               7.3.
            
            
               Naprava se može sastojati od neprekinute ravne površine, ili jedne ili više vodoravnih prečki, ili kombinacije površina i prečki; kada se koriste prečke, one ne smiju biti međusobno udaljene više od 300 mm i moraju biti visoke najmanje:
               
                            
                        
                        
                           50 mm u slučaju N2 i O3;
                        
                     
                            
                        
                        
                           100 mm i uglavnom plosnate u slučaju N3 i O4;
                        
                     
                            
                        
                        
                           kombinacija površina i prečki čini praktički neprekinuti bočni štitnik, podložno, međutim, odredbama iz stavka 7.2.
                        
                     
         
               7.4.
            
            
               Prednji rub bočnog štitnika konstruiran je kako slijedi:
               
                           7.4.1.
                        
                        
                           Njegov se položaj nalazi:
                           
                                       7.4.1.1.
                                    
                                    
                                       na motornom vozilu: ne više od 300 mm iza vertikalne ravnine okomite na uzdužnu ravninu vozila i tangencijalnu na vanjsku površinu gume na kotaču neposredno ispred štitnika;
                                    
                                 
                                       7.4.1.2.
                                    
                                    
                                       na prikolici s rudom: ne više od 500 mm iza ravnine definirane u stavku 7.4.1.1.;
                                    
                                 
                                       7.4.1.3.
                                    
                                    
                                       na poluprikolici: ne više od 250 mm iza poprečne srednje ravnine potpornih nogu, ako su one postavljene, ali u svakom slučaju udaljenost od prednjeg ruba do poprečne ravnine koja prolazi središtem glavnog vijka u njegovom krajnjem stražnjem položaju ne smije biti veća od 2,7 m.
                                    
                                 
                     
                           7.4.2.
                        
                        
                           Ako prednji rub leži u inače otvorenom prostoru, rub se sastoji od neprekinutog okomitog dijela koji se proteže preko cijele visine štitnika; vanjska i prednja strana toga dijela usmjerene su prema natrag najmanje 50 mm i okrenute prema unutra 100 mm u slučaju N2 i O3 te usmjerene prema natrag najmanje 100 mm i okrenute prema unutra 100 mm u slučaju N3 i O4.
                        
                     
                           7.4.3.
                        
                        
                           Na motornom vozilu kod kojega dimenzija od 300 mm navedena u stavku 7.4.1.1. zadire u kabinu, štitnik je konstruiran tako da razmak između njegova prednjeg ruba i ploča kabine ne prelazi 100 mm i, prema potrebi, zakreće se prema unutra pod kutom ne većim od 45°. U tom slučaju, odredbe stavka 7.4.2. se ne primjenjuju.
                        
                     
                           7.4.4.
                        
                        
                           Na motornom vozilu kod kojega dimenzija od 300 mm navedena u stavku 7.4.1.1. dolazi iza kabine, a bočni štitnik se proteže prema naprijed unutar 100 mm od kabine, po izboru proizvođača, tada se moraju primijeniti odredbe iz stavka 7.4.3.
                        
                     
         
               7.5.
            
            
               Stražnji rub bočnog štitnika ne smije biti više od 300 mm ispred vertikalne ravnine okomite na uzdužnu ravninu vozila i tangencijalnu na vanjsku površinu gume na kotaču neposredno iza; neprekinuti vertikalni dio se ne zahtijeva na stražnjem rubu.
            
         
               7.6.
            
            
               Donji rub bočnog štitnika ni u jednoj točki ne smije biti više od 550 mm iznad tla.
            
         
               7.7.
            
            
               Gornji rub zaštite ne smije biti više od 350 mm ispod onog dijela strukture vozila koje presijeca ili dodiruje vertikalna ravnina tangencijalna na vanjsku površinu guma, isključujući svako ispupčenje u blizini tla, osim u sljedećim slučajevima:
               
                           7.7.1.
                        
                        
                           Ako ravnina iz stavka 7.7. ne presijeca strukturu vozila, tada je gornji rub u razini s površinom platforme koja nosi teret ili 950 mm od tla, ovisno o tome što je manje;
                        
                     
                           7.7.2.
                        
                        
                           Ako ravnina iz stavka 7.7. presijeca strukturu vozila na razini većoj od 1,3 m iznad tla, tada gornji rub bočnog štitnika ne smije biti manji od 950 mm iznad tla;
                        
                     
                           7.7.3.
                        
                        
                           Na vozilu posebno konstruiranom i izrađenom, a ne tek prilagođenom, za prijevoz kontejnera ili rasklopivih tijela, gornji se rub zaštite može odrediti u skladu s gornjim stavcima 7.7.1. i 7.7.2., pri čemu se kontejner ili to tijelo smatraju dijelom vozila.
                        
                     
         
               7.8.
            
            
               Bočni štitnici su uglavnom kruti, sigurno postavljeni (ne smiju se olabaviti zbog vibracije pri uobičajenoj uporabi vozila) te su, osim u pogledu dijelova navedenih u stavku 7.9., izrađeni od kovine ili bilo kojeg drugog prikladnog materijala. Bočni se štitnik smatra primjerenim ako je sposoban podnijeti vodoravnu statičku silu od 1 kN koja djeluje okomito na bilo koji dio njezine vanjske površine preko središta tlačnog trna čija je površina okrugla i ravna, promjera 220 mm ± 10 mm i ako otklon zaštite pod opterećenjem nije veći od:
               
                            
                        
                        
                           30 mm na krajnjih stražnjih 250 mm štitnika; i
                        
                     
                            
                        
                        
                           150 mm na preostalom dijelu štitnika.
                        
                     Sukladnost s ovim zahtjevom može se provjeriti izračunom.
            
         
               7.9.
            
            
               Sastavni dijelovi trajno pričvršćeni na vozilo, npr. rezervni kotači, kutija akumulatora, spremnici za zrak, spremnici za gorivo, svjetla, katadiopteri i kutije s alatom, mogu se uključiti u bočni štitnik, pod uvjetom da zadovoljavaju dimenzijske zahtjeve iz ovog Pravilnika. Zahtjevi iz stavka 7.2. općenito se primjenjuju za razmake između zaštitnih naprava i trajno pričvršćenih sastavnih dijelova.
            
         
               7.10.
            
            
               Štitnik se ne smije koristiti za pričvršćivanje vodova za kočnice, zračnih ili hidrauličnih vodova.
            
         8.   ODSTUPANJA
   
               8.1.
            
            
               Odstupajući od gore navedenih odredaba, vozila sljedećih tipova moraju zadovoljavati zahtjeve samo kako je navedeno u pojedinom slučaju:
               
                           8.1.1.
                        
                        
                           produžena prikolica zadovoljava zahtjeve iz stavka 7. kada je blizu svoje najmanje duljine; kada je prikolica produljena, međutim, bočne su zaštite u skladu sa stavcima 7.6., 7.7., i 7.8. te bilo stavkom 7.4. ili 7.5., ali ne nužno i jednom i drugom; produljenje prikolice ne stvara razmake u duljini bočnih štitnika;
                        
                     
                           8.1.2.
                        
                        
                           autocisterna, tj. vozilo namijenjeno isključivo za prijevoz tekućih tvari u zatvorenom spremniku trajno pričvršćenom na vozilo i opremljeno priključcima za crijevo ili cijev radi utovara ili istovara, opremljena je bočnim štitnicima koji zadovoljavaju, u mjeri u kojoj je to praktično, sve zahtjeve iz stavka 7.; strogo pridržavanje tih zahtjeva može se ukinuti samo kada je to nužno zbog operativnih zahtjeva;
                        
                     
                           8.1.3.
                        
                        
                           na vozilo opremljeno produžnim nogama koje pružaju dodatnu stabilnost tijekom utovara, istovara ili drugih radnji kojima je vozilo namijenjeno, bočni se štitnik može izvesti s dodatnim razmacima, kada su oni nužni, kako bi se omogućilo produljenje nogu.
                        
                     
                           8.1.4.
                        
                        
                           na vozilu opremljenom točkama usidrenja za ro-ro prijevoz, razmaci su dozvoljeni u okviru bočne zaštite kako bi se omogućio prolaz i rastezanje učvrsnih užeta.
                        
                     
         
               8.2.
            
            
               Ako su strane vozila tako konstruirane i/ili opremljene da po svojem obliku i značajkama zajedno sa sastavnim dijelovima zadovoljavaju zahtjeve iz stavka 7., mogu se smatrati zamjenom za bočne štitnike.
            
         9.   PREINAKE TIPA VOZILA I PROŠIRENJE HOMOLOGACIJE
   
               9.1.
            
            
               O svakoj preinaci tipa vozila izvješćuje se administrativno tijelo koje je provelo homologaciju tipa vozila. To tijelo tada može:
               
                           9.1.1.
                        
                        
                           smatrati da učinjene preinake vrlo vjerojatno neće imati znatniji štetni učinak, i da je u svakom slučaju vozilo ipak u skladu sa zahtjevima; ili
                        
                     
                           9.1.2.
                        
                        
                           zahtijevati izvješće o daljnjem ispitivanju od tehničke službe odgovorne za provedbu ispitivanja.
                        
                     
         
               9.2.
            
            
               Potvrda ili odbijanje homologacije, uz navođenje preinaka, dostavlja se putem postupka navedenog u gornjem stavku 5.3. strankama Sporazuma koje primjenjuju ovaj Pravilnik.
            
         
               9.3.
            
            
               Nadležno tijelo koje izdaje proširenje homologacije dodjeljuje serijski broj svakom obrascu s izjavom sastavljenom za takvo proširenje.
            
         10.   SUKLADNOST PROIZVODNJE
   Postupci za sukladnost proizvodnje sukladni su s postupcima određenima u Dodatku 2. Sporazumu (E/ECE/324-E/ECE/TRANS/505/Rev.2) i ispunjavaju sljedeće zahtjeve:
   
               10.1.
            
            
               Sva vozila homologirana u skladu s ovim Pravilnikom proizvedena su tako da su sukladna homologiranom tipu i ispunjavaju zahtjeve navedene u gornjem stavku 6.
            
         
               10.2.
            
            
               Nadležno tijelo koje je dodijelilo homologaciju tipa može u svakom trenutku provjeriti metode za provjeru sukladnosti primjenjive na svaku proizvodnu jedinicu. Uobičajena učestalost ovih provjera je jedanput u dvije godine.
            
         11.   KAZNE ZA NESUKLADNOST PROIZVODNJE
   
               11.1.
            
            
               Homologacija koja je dodijeljena za tip vozila sukladno ovom Pravilniku može se povući ako nisu ispunjeni zahtjevi navedeni u gornjim stavcima 6. i 7.
            
         
               11.2.
            
            
               Ako stranka Sporazuma koja primjenjuje ovaj Pravilnik povuče homologaciju koju je prethodno dodijelila, o tome odmah izvješćuje druge ugovorne stranke koje primjenjuju ovaj Pravilnik putem kopije obrasca za homologaciju gdje će na kraju, velikim slovima, stajati bilješka s potpisom i datumom „HOMOLOGACIJA POVUČENA”.
            
         12.   POTPUNO OBUSTAVLJENA PROIZVODNJA
   Ako nositelj homologacije u potpunosti prekine s proizvodnjom tipa vozila homologiranog u skladu s ovim Pravilnikom, o tome obavješćuje tijelo koje je homologaciju dodijelilo. Po primitku odgovarajuće obavijesti to tijelo o tome izvješćuje druge stranke Sporazuma koje primjenjuju ovaj Pravilnik putem kopije obrasca za homologaciju gdje će na kraju, velikim slovima, stajati bilješka s potpisom i datumom: „PROIZVODNJA OBUSTAVLJENA”.
   13.   NAZIVI I ADRESE TEHNIČKIH SLUŽBA ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH ADMINISTRATIVNIH TIJELA
   Stranke Sporazuma koje primjenjuju ovaj Pravilnik dostavljaju Tajništvu Ujedinjenih naroda, nazive i adrese tehničkih službi odgovornih za homologacijska ispitivanja i nadležnih administrativnih tijela koji dodjeljuju homologaciju i kojima se šalju obrasci za potvrđivanje dodjeljivanja, proširenja, odbijanja ili povlačenja homologacije koji su izdani u drugim zemljama.
   
      (1)  Kako je definirano u Prilogu 7. Konsolidiranoj rezoluciji o konstrukciji vozila (R.E.3) (dokument TRANS/WP.29/78/rev.1/Amend.2. kako je zadnje izmijenjen dokumentom Amend.4.).
   
      (2)  Ovaj Pravilnik ne sprečava nijednu zemlju da utvrdi dodatne zahtjeve za dijelove vozila ispred prednjih kotača i dijelove iza stražnjih kotača.
   
      (3)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Srbiju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (prazno), 31 za Bosnu i Hercegovinu, 32 za Latviju, 33 (prazno), 34 za Bugarsku, 35-36 (prazno), 37 za Tursku, 38-39 (prazno), 40 za bivšu jugoslavensku republiku Makedoniju, 41 (prazno), 42 za Europsku zajednicu (homologacije su dodijelile njezine države članice primjenom svojih odgovarajućih ECE simbola), 43 za Japan, 44 (prazno), 45 za Australiju i 46 za Ukrajinu, 47 za Južnu Afriku i 48 za Novi Zeland, 49 za Cipar, 50 za Maltu, 51 za Republiku Koreju, 52 za Maleziju, 53 za Tajland, 54 i 55 (prazno) i 56 za Crnu Goru. Brojevi koji slijede dodjeljuju se drugim zemljama kronološkim redoslijedom kojim će te zemlje ratificirati ili pristupiti Sporazumu o donošenju jedinstvenih tehničkih propisa za vozila na kotačima, opremu i dijelove koji se mogu ugraditi i/ili koristiti na vozilima na kotačima i uvjeta za uzajamno priznavanje homologacija dodijeljenih na temelju tih propisa, a tako dodijeljene brojeve glavni tajnik Ujedinjenih naroda dostavlja ugovornim strankama Sporazuma.
   
      PRILOG 1.
      
         IZJAVA
      
      (Najveći format A4 (210 × 297 mm))
      
         
      
         
   
   
      PRILOG 2.
      
         PRIMJERI HOMOLOGACIJSKIH OZNAKA
      
      PRIMJER A
      (vidjeti stavak 5.4. ovog Pravilnika)
      
         
      PRIMJER B
      (vidjeti stavak 5.5. ovog Pravilnika)
      
         
      
         (1)  Ovaj drugi broj naveden je samo kao primjer.